Margaret Hamilton (programvareutvikler)

Margaret Heafield Hamilton (født 17. august 1936) er en amerikansk informatiker, programvareutvikler og bedriftseier. Hun var direktør for Software Engineering Division ved MIT Instrumentation Laboratory, som utviklet programvare om bord på NASAs Apollo-program, blant annet til den første månelandingen. Senere grunnla hun to programvareselskaper, Higher Order Software i 1976 og Hamilton Technologies i 1986, begge i Cambridge, Massachusetts.

Hamilton skapte begrepet Software Engineer, som bidro til at programvareutvikling etterhvert ble anerkjent som et ingeniørfag.

22. november 2016 mottok Hamilton presidentens frihetsmedalje fra president Barack Obama for sitt arbeid som førte til utvikling av flyprogramvare for NASAs romprogram.

Referanser

Informatikere fra USA